 **** 

Asociatia “Grupul de Actiune Locala Podu Inalt Vaslui”

Cod de inregistrare fiscala 27281188

Nr. de la Registrul Asociaţiilor şi Fundaţiilor 14/A/2010

Adresa: sat Deleni, comuna Deleni, judetul Vaslui

Punct de lucru: sat Bacaoani, nr. 170, comuna Muntenii de Jos, judetul Vaslui

 [www.galpoduinalt.ro](http://www.galpoduinalt.ro)

 Tel: 0235 472 200

**PROCEDURĂ DE EVALUARE ŞI SELECŢIE A PROIECTELOR**

**GAL PODU INALT VASLUI**

Procedura se aplică pentru proiectele depuse începând cu sesiunile organizate la GAL Podu Inalt Vaslui în perioada ianuarie 2017 – decembrie 2023

1. **DISPOZIŢII GENERALE**

Comitetul de Selecţie a Proiectelor reprezintă organismul tehnic cu responsabilităţi privind selectarea pentru finanţare a proiectelor depuse la Grupul de Acţiune Locală Podu Inalt Vaslui în cadrul măsurilor Programului Naţional de Dezvoltare Rurală (PNDR) cuprinse în Strategia de Dezvoltare Locală, în conformitate cu procedura de selecţie prezentată în Strategia de Dezvoltare Locală

Comisia de Contestaţii reprezintă organismul tehnic cu responsabilităţi privind soluţionarea contestaţiilor adresate privind rezultatele procesului de evaluare a proiectelor pentru finanţare.

Comitetul de Selecţie şi Comisia de Contestaţii sunt organizate şi funcţionează în conformitate

cu prevederile prezentului regulamentului de organizare şi funcţionare. Lucrările Comitetului de Selecţie şi ale Comisiei de Contestaţii se desfăşoară pe întreaga perioadă de implementare a Strategiei de Dezvoltare Locală a GAL Podu Inalt Vaslui.

1. **DEFINIŢII**

**Beneficiar** – o organizaţie public sau privată care preia responsabilitatea realizării unui proiect **Cerere de finanţare** – Formularul de cerere de finanţare în vigoare la data lansării apelului de selecție **Dosarul Cererii de finanțare**: Cererea de finanțare şi documentele administrative şi tehnice care suntcerute de acest formular

**Eligibilitate** – suma criteriilor pe care un beneficiar trebuie să le îndeplinească în vederea obţineriifinanţării prin măsurile finanţate din FEADR

**Proiect** –operaţiune întreprinsă de un beneficiar al măsurilor incluse în Strategia de Dezvoltare Localăa GAL Podu Inalt Vaslui, Măsura 19 – LEADER, finanţate din FEADR

**Sesiune de depunere** -reprezintă perioada calendaristică în cadrul căreia GAL Podu Inalt Vasluipoate primi proiecte din partea potenţialilor beneficiari ai Strategiei de Dezvoltare Locală

**Sesiune de selecţie** -reprezintă lucrările Comitetului de Selecţie a Proiectelor şi/sau ale Comisiei desoluționare a Contestaţiilor (după caz), concretizate în decizia finală de finanţare.

**3. SCOP ŞI APLICABILITATE**

Prezenta procedură stabileşte o metodologie unitară de evaluare și selectare a cererilor de finanţare depuse la GAL Podu Inalt Vaslui, a fluxului de documente/formulare utilizate în procesul de verificare şi selectare a proiectelor de către GAL Podu Inalt Vaslui.

Procedura urmăreşte modul de realizare a activităţii de evaluare și selecție a cererilor de finanţare/proiectelor în cadrul unui apel de selecție/sesiune de depunere, de la depunerea acestora

de către solicitant la punctul de lucru GAL Podu Inalt Vaslui şi până la publicarea Raportului de selecție final de către GAL Podu Inalt Vaslui.

În cadrul procedurii, GAL Podu Inalt Vaslui desfăşoară activităţi specifice pentru verificarea conformităţii, eligibilităţii și selecției cererilor de finanţare

Formularele specifice, vor fi postate pe siteul [www.galpoduinalt.ro.](http://www.galpoduinalt.ro.)

Procedura de evaluare şi selectare prezintă atribuţiile personalului GAL Podu Inalt Vaslui implicat în efectuarea activităţilor de evaluare – selectare a proiectelor precum şi cele ale Comitetului Local de Selecţie a Proiectelor şi ale Comisiei de Soluționare a Contestaţiilor

Prezenta Procedură de evaluare și selecție detaliază prevederile cap. XI din SDL aprobată de DGDR MADR – AM PNDR prin Raportul final de selecție din august 2016 publicat pe www.madr.ro și se aplică tuturor măsurilor de finanțare incluse în Strategia de Dezvoltare Locală a GAL Podu Inalt Vaslui.

**4. DEPUNEREA, EVALUAREA ȘI SELECȚIA PROIECTELOR**

**4.1 CALENDARUL ESTIMATIV, GHIDURILE SOLICITANTULUI ȘI APELUL DE SELECȚIE A PROIECTELOR**

După lansarea măsurii 19.2 – Sprijin pentru implementarea acțiunilor în cadrul Strategiei de Dezvoltare Locală de către AFIR, GAL Podu Inalt Vaslui va elabora un Calendar estimativ al lansării măsurilor prevăzute în SDL pentru fiecare an calendaristic.

Calendarul estimativ poate fi modificat cu cel puțin 5 zile înaintea începerii sesiunii, putând fi modificate datele de lansare a sesiunilor și alocările, în sensul creșterii sau diminuării acestora. Pentru asigurarea transparenței, Calendarul estimativ și Calendarul modificat vor fi postate pe pagina web a GAL și afișate, cel puțin, la sediile primăriilor partenere.

GAL Podu Inalt Vaslui va elabora Ghiduri ale Solicitantului aferente apelurilor de selecție

lansate.

Ghidul Solicitantului este un material de informare tehnică a potențialilor beneficiari ai FEADR prin intermediul Strategiei de Dezvoltare Locală a GAL Podu Inalt Vaslui implementată prin sub-măsura 19.2 din PNDR 2014-2020

Ghidul Solicitantului, care stă la baza completării Cererii de finanţare va fi disponibil în mod gratuit la punctul de lucru al Asociaţiei GAL Podu Inalt Vaslui: sat Bacaoani, comuna Muntenii de Jos, nr. 170, judetul Vaslui, tel: 0235 472 200 – si pe site-ul [www.galpoduinalt.ro](http://www.galpoduinalt.ro).

Inainte de lansarea apelului de selecție/sesiunii de depunere în cadrul unei măsuri de finanțare din SDL, Ghidul Solicitantului se va publica în variantă consultativă timp de 7 zile calendaristice pe site-ul GAL Podu Inalt Vaslui si in variant finala cu 7 zile calendaristice inainte de lansarea sesiunii de depunere a proiectelor..

În vederea deschiderii sesiunilor de primire a proiectelor, GAL Podu Inalt Vaslui lansează pe plan local apeluri de selecție a proiectelor, conform priorităților descrise în SDL, acestea vor fi publicate/afișate:

- Pe site-ul propriu: [www.galpoduinalt.ro](http://www.galpoduinalt.ro) (varianta detaliată).

- La punctul de lucru GAL Podu Inalt Vaslui: sat Bacaoani, comuna Muntenii de Jos, nr. 170, judetul Vaslui (varianta detaliată, pe suport tipărit).

- La sediile primăriilor partenere (varianta simplificată).

***-*** Prin mijloace de informare mass-media locale (varianta simplificată), după caz.

Apelul de selecție se lansează cu minim 30 de zile calendaristice înainte de data limită de depunere a proiectelor, în așa fel încât potențialii beneficiari să aibă timp suficient pentru pregătirea și depunerea acestora.

Apelul de selecție se poate lansa cu minimum 10 zile calendaristice înainte de data limită de depunere a proiectelor la GAL numai în situația în care acest apel de selecție va conține toate prevederile și informațiile care au făcut obiectul ultimului apel de selecție pe măsura respectivă, inclusiv punctajele pentru criteriile de selecție, cu excepția alocării financiare, fiind astfel respectat principiul transparenței.

Data lansării apelului de selecție este data deschiderii sesiunii de depunere a proiectelor. Apelurile se adresează solicitanților eligibili, care sunt interesați de elaborarea și implementarea unor proiecte care răspund obiectivelor și priorităților din Strategia de Dezvoltare

Locală a GAL Podu Inalt Vaslui.

Apelurile de selecție pot fi lansate și prelungite, după caz, numai cu aprobarea Consiliului Director al GAL Podu Inalt Vaslui. Anunțul privind prelungirea trebuie să se facă numai în timpul sesiunii în derulare, nu mai târziu de ultima zi a acestei sesiuni. Atunci când se prelungește apelul de selecție, valoarea maximă nerambursabilă care poate fi acordată pentru finanțarea unui proiect nu poate fi modificată (în sensul creșterii/diminuării).

De asemenea, nu este permisă nici o altă modificare în conținutul apelului de selecție pe perioada de depunere a proiectelor (inclusiv pe durata prelungirii), pentru a se respecta principiul egalității de șanse între solicitanți. Publicitatea prelungirii apelurilor de selecție se face în aceleași condiții în care a fost anunțat apelul de selecție.

Întocmirea și avizarea apelurilor de selecție de către CDRJ, inclusiv a prelungirilor acestora, dacă este cazul, vor respecta prevederile Ghidului de implementare și ale Manualului de procedură pentru sub-măsura 19.2 publicate pe [www.madr.ro](http://www.madr.ro/) și pe [www.afir.info.](http://www.afir.info/)

În procesul de elaborare și lansare a apelului de selecție, GAL va avea în vedere versiunea în vigoare a Ghidului de implementare a Sub-măsurii 19.2, disponibil pe pagina de internet a AFIR [(www.afir.info)](http://www.afir.info/) la momentul publicării apelului de selecție.

**4.2. COMPLETAREA ŞI DEPUNEREA CERERII DE FINANŢARE DE CĂTRE SOLICITANȚI**

Pe baza informaţiilor din Ghidul Solicitantului și din Apelul de Selecție, solicitantul întocmeşte Cererea de finanţare: formularul de cerere de finanţare şi anexele administrative şi tehnice cerute prin acest formular.

Solicitantul poate apela, dacă doreşte, la consultanţi pentru întocmirea documentaţiei tehnice şi completarea Cererii de finanţare. Acțiunile generale ocazionate de proiect (onorarii pentru arhitecți, ingineri, consultanți, ș.a.m.d.) sunt eligibile, în conformitate cu art. 45, alin. (2), lit. (c) din Reg. (UE) nr. 1305/2013

Odată finalizată cererea de finanţare împreună cu documentele ataşate, se constituie în „dosarul cererii de finanţare”. Acesta se depune de către solicitant în 2(două) exemplare pe suport de hârtie – doua originale si 2 (două) exemplare în copie electronică (prin scanare).

Formatul electronic va conţine: Cererea de finanţare însoţită de documentaţia justificativă, după caz, Planul de afaceri/Studiul de Fezabilitate (dacă este cazul), inclusiv partea economică a studiului de fezabilitate/memoriului justificativ care vor fi folosite la verificarea bugetului indicativ, a Planului financiar şi a viabilităţii proiectului. Aceste documente sunt depuse la GAL Podu Inalt Vaslui personal – de către reprezentantul legal, aşa cum este precizat în formularul Cerere de finanţare sau de un împuternicit al acestuia prin procură notarială (în original), la sediul GAL.

Proiectul se depune înaintea datei și orei limită anunțate în fiecare apel de selecție. Solicitantul se va asigura că dosarul cererii de finanţare este complet la momentul depunerii.

**4.3. PRIMIREA, VERIFICAREA CONFORMITĂŢII ŞI ÎNREGISTRAREA CERERII DE FINANŢARE**

**4.3.1. PRIMIREA CERERII**

Potenţialul beneficiar/Solicitantul depune proiectul la GAL Podu Inalt Vaslui (sub formă de Cerere de Finanţare + anexe) în 2 exemplare (originale) precum și 2 exemplare copie electronică (CD). Fiecare exemplar va conţine formularul Cerere de finanţare corect completat şi anexele tehnice şi administrative. Se vor utiliza formularele de cereri de finanţare aferente fiecărei măsuri proprii GAL Podu Inalt Vaslui, puse la dispoziţia solicitanţilor pe site-ul [www.galpoduinalt.ro](http://www.galpoduinalt.ro) în cadrul apelului de selecție lansat de GAL Podu Inalt Vaslui.

GAL Podu Inalt Vaslui înregistrează cererea de finanţare în Registrul pentru proiecte, iar solicitantul primeşte dovada depunerii dosarului. Acest număr este diferit de numărul de înregistrare atribuit Cererii de finanţare (care se completează doar la AFIR).

După înregistrare, documentaţia primită de la solicitant este transmisă managerului GAL Podu Inalt Vaslui, care o repartizează pentru verificarea conformităţii personalului GAL cu atribuţii în acest sens.

**4.3.2. ACCEPTAREA/NEACCEPTAREA CERERII DE FINANŢARE PENTRU VERIFICARE**

Pentru a stabili dacă cererea de finanţare este acceptată pentru verificare, expertul GALPodu Inalt Vaslui verifică daca cerea de finanțare este conforma.

Aceeaşi cerere de finanţare poate fi declarată neconformă de maximum două ori pentru aceeaşi licitaţie de proiecte. Expertul va verifica dacă acelaşi solicitant a depus aceeaşi cerere de finanțare de două ori în perioada cererii/licitației de proiecte şi a fost declarată neconformă de fiecare dată.

Dacă solicitantul se prezintă a treia oară cu aceeaşi cerere de finanțare aceasta nu va mai fi acceptată pentru a fi verificată.

Dacă solicitantul se regăseşte în situația prezentată mai sus, expertul verificator va opri verificarea conformității la acest stadiu, cererea de finanțare nefiind acceptată pentru verificarea ulterioară a criteriilor de conformitate.

Renunțarea la Cererea de Finanțare se poate efectua de către reprezentantul legal în orice moment al verificărilor la GAL prin întreruperea procesului evaluării.

În acest caz, reprezentantul legal al solicitantului va înainta la GAL o cerere de renunțare la Cererea de Finanțare, completată, înregistrată şi semnată de către acesta. Solicitarea de renunțare va fi înregistrată la GAL în Registrul de înregistrare intrări/ieşiri a documentelor.

GAL va dispune întreruperea verificării Cererii de Finanțare pentru care s-a solicitat renunţarea la finanțare.

Solicitanții vor putea să redepună o singură dată proiectul în cadrul unei sesiuni și numai după retragerea prealabilă a acestuia.

Retragerea cererii de finanțare se poate efectua prin transmiterea formularului de retragere de către solicitant/ reprezentant legal.

Nu se poate reveni asupra unei solicitări de retragere a unei Cereri de Finanțare!

**4.3.3. VERIFICAREA CONFORMITĂŢII CERERII DE FINANŢARE**

Controlul conformităţii constă în verificarea Cererii de finanţare: dacă este utilizată ultima variantă de pe site-ul GAL Podu Inalt Vaslui, dacă este corect completată, prezentată pe suport de hârtie şi în format electronic şi dacă anexele tehnice şi administrative cerute în secțiunea specifică din Cererea de finanțare precum și cele proprii GAL Podu Inalt Vaslui, inclusiv formularul Cerere de finanţare sunt prezentate în două exemplare tipărite : doua originale și 2 exemplare format electronic pe suport CD.

Angajatul GAL Podu Inalt Vaslui care verifică conformitatea va verifica pe CD ca formatul electronic al documentelor ataşate să corespundă cu formatul tipărit

Se va verifica dacă fiecare exemplar din Cererea de finanţare a fost legat, paginat şi opisat, cu toate paginile numerotate în ordine de la 1 la n în partea dreaptă sus a fiecărei pagini, unde ,,n” reprezintă numărul total al paginilor din dosarul complet, inclusiv din documentele anexate, astfel încât să nu permită detaşarea şi/sau înlocuirea documentelor.

Opisul se numerotează cu 0.

Exemplarul original va avea înscris pe copertă, în partea dreaptă–sus, menţiunea „ORIGINAL”. Fiecare pagină va purta ştampila și semnătura solicitantului în colțul din dreapta sus.

Verificarea cererii de finanţare se face conform metodologiei de aplicat pentru verificarea conformităţii, specifice fiecărei măsuri (descrisă la sfârşitul Fişei de verificare a conformităţii) completându-se Fişa de verificare a conformităţii. După completare, Fişa de verificare a conformităţii care se anexează dosarului administrativ și se semnează de către experți, si nu va cuprinde partea privind Metodologia de aplicat pentru verificare.

GAL Podu Inalt Vaslui îşi rezervă dreptul de a solicita beneficiarului documente sau informaţii suplimentare, dacă pe parcursul verificărilor se constată de verificator că este necesar.

În cazul în care se constată erori de formă (ex. omisiuni privind bifarea unor casete, inclusiv semnarea unor pagini sau lipsa unor documente obligatorii) evaluatorul GAL/expertul tehnic sau managerul poate solicita informații suplimentare, termenul de răspuns fiind de maximum cinci zile de la momentul luării la cunoștință de către solicitant.

Se vor folosi formularele şi metodologia de completare a acestora utilizând formularele elaborate de GAL și publicate pe site-ul [www.galpoduinalt.ro](http://www.galpoduinalt.ro) .

Toate verificările efectuate de către angajații GAL vor respecta principiul de verificare „4 ochi”, respectiv vor fi verificate semnate de către minimum 2 angajați cu atribuții în acest sens stabilite prin Fișa Postului– un angajat care completează, un angajat care verifică și managerul care aprobă.

În urma verificării, angajatul care verifică contrabifează Fişa de verificare a conformității, respectând astfel principiul „4 ochi”.

Toate fişele de verificare vor fi semnate de către angajați GAL și/sau evaluatori externalizați, după caz ( în conformitate cu prevderile Ghidului de implementare a Sub- măsurii 19.2 în vigoare la data publicării apelului de selecție), respectându-se principiul „4 ochi”.

Pentru proiectele de servicii care nu au corespondent în măsurile naționale, angajaţii GAL vor completa ,,Fişa de verificare a conformităţii pentru măsurile de servicii” şi ,,Fişa de verificare a eligibilităţii pentru măsurile de servicii“, anexate Ghidului de implementare pentru Sub-măsura 19.2, completate cu criteriile de eligibilitate și selecție locale.

După încheierea acestei etape de verificare, pot exista două variante:

a) Cererea de finanţare nu este completată corect sau lipseşte unul din documente (care nu a fost prezentat în urma solicitării de informații suplimentare) şi prin urmare va fi declarată neconformă/neeligibila.

O copie electronică a dosarului Cererii de finanţare va rămâne la GAL Podu Inalt Vaslui.

b) Cererea de finanţare este declarată conformă.

Înregistrarea cererii de finanţare se va consemna în Registrul de intrare a Cererilor de finanţare.

Dacă se solicită informații suplimentare termenul de verificare a conformității este de maximum 5 zile lucrătoare.

**4.3.4. RENUNŢAREA LA CEREREA DE FINANŢARE**

Renunţarea la cererea de finanţare se poate efectua de către reprezentantul legal sau de un împuternicit prin procură legalizată (în original) a reprezentantului legal, în orice moment al verificărilor prin întreruperea procesului evaluării.

**4.3.5. RESTITUIREA CERERII DE FINANŢARE**

Un exemplar CD al cererii de finanţare este necesar să rămână în sistem pentru verificări ulterioare (audit, DCA, Curtea de Conturi, comisari europeni, eventuale contestaţii, etc.)

Dacă solicitantul renunţă la cererea de finanţare, i se restituie cererea depusă: doua originale pe suport de hârtie, precum și un exemplar CD, în timp ce un exemplar CD se va păstra la sediul GAL Podu Inalt Vaslui.

**4.4. VERIFICAREA CRITERIILOR DE ELIGIBILITATE**

**4.4.1. VERIFICAREA CRITERIILOR DE ELIGIBILITATE**

- Pentru cererile de finanţare care se verifică la nivelul GAL Podu Inalt Vaslui, şeful ierarhic superior (directorul executiv/managerul GAL) va repartiza cererile de finanţare personalului cu atribuții de evaluare, pe baza criteriului de repartizare uniformă din punct de vedere al numărului de cereri, respectiv aprobă verificările efectuate de aceştia.

- Verificarea criteriilor de eligibilitate va fi realizată prin dublul control al eligibilitatii, conform principiului „4 ochi”.

- Verificarea eligibilității Cererii de Finanţare şi a anexelor acesteia se realizează pe baza anexei „Fişa de verificare a eligibilității” disponibil pe [www.galpoduinalt.ro](http://www.galpoduinalt.ro) .

- Verificarea eligibilităţii tehnice şi financiare constă în:

* verificarea eligibilităţii solicitantului.
* verificarea condițiilor de eligibilitate descrise în Fișa Măsurii din SDL.
* verificarea bugetului indicativ al proiectului.
* verificarea documentelor anexate.

Verificarea este făcută pe baza documentelor depuse de solicitant.

**4.4.2. SOLICITAREA DE INFORMAŢII SUPLIMENTARE**

Expertul tevaluator al GAL Podu Inalt Vaslui poate solicită documente sau informaţii suplimentare în etapa de evaluare a eligibilității dacă, pe parcursul verificărilor proiectului, se constată că este necesar, în următoarele situații :

-informațiile prezentate sunt insuficiente pentru clarificarea unor criterii de eligibilitate.

-prezentarea unor informații contradictorii în cadrul documentelor aferente cererii de finanțare.

-prezentarea unor documente obligatorii specifice proiectului, care nu respectă formatul standard (nu sunt conforme).

-necesitatea prezentării unor documente suplimentare fără înlocuirea documentelor obligatorii la depunerea cererii de finanțare

-necesitatea corectării bugetului indicativ

Dacă în urma solicitării informațiilor suplimentare, solicitantul trebuie să prezinte documentele emise de alte instituții, aceste documente trebuie să facă dovada îndeplinirii condițiilor de eligibilitate la momentul depunerii cererii de finanțare.

Solicitările de informații suplimentare pot fi adresate o singură dată de către entitatea la care se află în evaluare cererea de finanțare a solicitantului, în funcție de natura informațiilor solicitate. Termenul de răspuns la solicitarea de informații suplimentare nu poate depăși cinci zile de la momentul luării la cunoștință de către solicitant. Clarificările admise vor face parte inregrantă din cererea de finanțare, în cazul în care proiectul va fi aprobat.

În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial.

După verificare pot exista două variante:

- Cererea de Finanţare este declarată eligibilă.

- Cererea de Finanţare este declarată neeligibilă.

Un exemplar al cererilor de finanțare (original, în format electronic – CD) care au fost declarate neeligibile de către GAL Podu Inalt Vaslui vor fi restituite solicitanților (la cerere), pe baza unui proces verbal de restituire, încheiat în două exemplare, semnat de ambele părți. Aceste cereri de finanțare vor putea fi corectate/completate și redepuse de către solicitanți la GAL Podu Inalt Vaslui, în cadrul următorului Apel de selecție lansat de GAL Podu Inalt Vaslui pentru aceeași măsură.

Cererile de finanțare refăcute vor intra din nou într - un proces de evaluare și selecție la GAL. Exemplarul original al cererii de finanțare declarată neeligibilă va rămâne la entitatea la care a fost verificată ( adică GAL Podu Inalt Vaslui) pentru eventuale verificări ulterioare (audit, etc.).

După finalizarea procesului de verificare a eligibilității, solicitanții ale căror cereri de finanțare au fost declarate eligibile/neeligibile vor fi notificați de GAL Podu Inalt Vaslui privind rezultatul verificării cererilor de finanțare, prin e-mail, cu confirmare de primire.

Contestațiile privind decizia de finanțare a proiectelor rezultată ca urmare a verificării eligibilității de către GAL Podu Inalt Vaslui, pot fi depuse de către solicitant la sediul GAL Podu Inalt Vaslui în termen de cinci zile de la primirea notificării (data luării la cunoștință de către solicitant), de unde vor fi direcționate spre soluționare către Comisia de soluționare a contestațiilor constituită la nivelul GAL Podu Inalt Vaslui.

Un solicitant poate depune o singură contestației aferentă unui proiect. Vor fi considerate contestații și analizate doar acele solicitări care contestă elemente tehnice sau legale legate de eligibilitatea proiectului depus și/sau valoarea proiectului declarată eligibilă /valoarea sau intensitatea sprijinului public acordat pentru proiectul depus.

Termenul maxim pentru a răspunde contestațiilor adresate este de 10 de zile calendaristice de la data înregistrării la structura care o soluționează. Comisia de Soluționare a Contestațiilor va transmite solicitantului prin e-mail, cu confirmare de primire, Notificarea privind rezultatul contestației depuse și o copie a Raportului de contestații.

În cazul în care, în urma unei contestații, bugetul indicativ și planul financiar sunt refăcute de către verificatori, solicitantul va fi înștiințat privind modificările, prin notificare. În cazul în care solicitantul nu este de acord cu bugetul și planul financiar modificat, cererea de finanțare nu va trece la următoarea etapă de verificare.

Dacă Cererea de Finanţare este declarată eligibilă, se trece la următoarea etapă de verificare.

**4.4.3. VERIFICAREA BUGETULUI INDICATIV**

La întocmirea cererii de finanţare se va utiliza cursul de schimb EURO - RON publicat pe pagina web a Băncii Central Europene([www.ecb.int](http://www.ecb.int/)), în secţiunea: www.ecb.int/stats/exchange/eurofxref/html/index.en.html - valabil la data întocmirii cererii de finanţare.

Verificarea constă în asigurarea că toate costurile de investiţii propuse pentru finanţare sunt eligibile şi calculele sunt corecte. Lista cheltuielilor eligibile şi neeligibile corespunzătoare fiecărei măsuri se găseşte în Fişa Măsurii şi în Ghidul Solicitantului.

Verificarea bugetului indicativ se efectuează conform metodologiei de aplicat pentru verificarea criteriilor de eligibilitate din cadrul Fişei de verificare a criteriilor de eligibilitate, punctul ,,verificarea bugetului indicativ”. Expertul completează punctul „Verificarea bugetului indicativ” din Fișa de verificare a criteriilor de eligibilitate.

**4.4.4. VERIFICAREA REZONALIBILITĂŢII PREŢURILOR**

În vederea stabilirii rezonabilităţii preţurilor utilizate de solicitant, expertul GAL verifică prin comparare preţurile din devizele pe obiect cu ofertele prezentate şi sursa de preţuri folosită.

**4.5. EVALUAREA CRITERIILOR DE SELECŢIE**

Consiliul Director al GAL Podu Inalt Vaslui va stabili punctajele aferente criteriilor de selecţie, precum şi criteriile de departajare a proiectelor cu punctaj egal.

În funcţie de sistemul de punctaj stabilit, se efectuează evaluarea criteriilor de selecţie pentru toate Cererile de finanţare eligibile prin acordarea unui număr de puncte şi se calculează scorul atribuit fiecărui proiect.

Evaluarea criteriilor de selecţie se face de către personalul GAL Podu Inalt Vaslui cu atribuții de evaluare, numai pentru cererile de finanţare declarate eligibile, pe baza Cererii de finanţare, inclusiv anexele tehnice şi administrative depuse de solicitant şi, după caz, a informaţiilor suplimentare solicitate

În fișa de verificare a criteriilor de selecție GAL Podu Inalt Vaslui preia Criteriile de selecție stabilite în Strategia de Dezvoltare Locală a GAL Podu Inalt Vaslui. Punctajele vor fi stabilitate, pentru fiecare Măsură din SDL prin Hotararea Consiliului Director.

Solicitantul poate, în cererea de finanțare să realizeze o prescorare a proiectului său. Punctajul acordat de către solicitant propriului proiect este orientativ. Prescorarea eronată a proiectului din partea solicitantului nu reprezintă motiv de neconformitate sau neeligibilitate. Punctajul final al proiectului se acordă și se aporbă de către Comitetul de selecție.

Criteriile de selecţie stabilite la nivelul măsurilor cuprinse în SDL vor fi evidenţiate separat pentru fiecare măsură în parte. Suma maximă acordată criteriilor de selecţie nu trebuie să depăşească 100 de puncte.

GAL Podu Inalt Vaslui va detalia modalitatea de acordare a punctajelor aferente criteriile de selecţie şi punctajul maxim acordat pentru fiecare criteriu în parte.

GAL Podu Inalt Vaslui se va stabili și punctajul minim obligatoriu de obţinut pentru ca un proiect să fie selectat. Punctajul minim al unui proiect selectat trebuie să aibă o valoare mai mare decât punctajul maxim acordat criteriului de selecţie cu cea mai mică importanţă.

Proiectele care nu corespund obiectivelor şi priorităţilor stabilite în Strategia de Dezvoltare Locală pe baza căruia GAL Podu Inalt Vaslui a fost selectat, nu vor fi selectate de Comitetul de Selecție în vederea depunerii la AFIR.

Pentru proiectele declarate eligibile, angajaţii GAL vor întocmi şi completa Fişa de verificare a criteriilor de selecţie, disponibilă pe site-ul [www.galpoduinalt.ro](http://www.galpoduinalt.ro) . Aceasta trebuie să cuprindă toate criteriile de selecţie ale măsurii în care se încadrează proiectul stablite la nivelul GAL și punctajul obţinut.

Fişele de verificare ale conformităţii, eligibilităţii şi a criteriilor de selecţie trebuie să fie datate şi să prezinte numele şi semnătura a cel puțin doi angajaţi GAL implicaţi în procesul de evaluare a proiectelor. Toate verificările efectuate de către angajaţii GAL vor respecta principiul de verificare “ 4 ochi”, respectiv vor fi semnate de către 2 angajaţi - un angajat care completează şi un angajat care verifică.

Termenul de verificare este de maximum 120 de zile de la încheierea sesiunii de depunere a proiectelor pentru evaluarea şi completarea Fișelor de verificare a conformității, eligibilității și selecției, inclusiv finalizarea etapei de soluționare a contestațiilor, dacă este cazul.

**5. PROCEDURA DE SELECȚIE**

**5.1. COMITETUL DE SELECȚIE A PROIECTELOR**

Comitetul de Selecție a Proiectelor este parteneriatul decizional cu privire la proiectele selectate care vor fi înaintate AFIR. Comitetul de Selecţie (CS) constitutit în cadrul GAL va respecta componenţa şi structura prevăzută în SDL aprobată de MADR – AM PNDR.

Selecția proiectelor se face aplicând regula de „dublu cvorum”, respectiv pentru validarea voturilor este necesar ca în momentul selecției să fie prezenți cel puțin 50% din membrii Comitetului de Selecție, din care peste 50% să fie din mediul privat și societatea civilă, organizațiile din mediul urban reprezentând mai puțin de 25%. Pentru transparența procesului de selecție a proiectelor, la aceste selecții va lua parte și un reprezentant al Ministerului Agriculturii și Dezvoltării Rurale din cadrul Compartimentului de Dezvoltare Rurală Județeană.

Pentru realizarea selecţiei proiectelor se analizează dacă valoarea publică, exprimată în euro, a proiectelor eligibile ce întrunesc pragul minim pentru măsurile ce prevăd acest lucru, supuse selecţiei, este situată sub sau peste valoarea totală alocată unei măsuri în cadrul sesiunii de depunere.

Când valoarea publică totală a proiectelor eligibile ce nu prevăd un prag minim de punctaj sau când valoarea publică totală a proiectelor eligibile care au îndeplinit punctajul minim, pentru măsurile care prevăd acest lucru, se situează sub valoarea totală alocată unei măsuri în cadrul unei sesiuni de depunere, Comitetul de Selecţie propune aprobarea pentru finanţare a tuturor proiectelor eligibile care au întrunit punctajul minim aferent acestor măsuri.

Când valoarea publică totală a proiectelor eligibile ce nu prevăd un prag minim de punctaj sau când valoarea publică totală a proiectelor eligibile care au îndeplinit punctajul minim, pentru măsurile care prevăd acest lucru, se situează peste valoarea totală alocată unei măsuri în cadrul unei sesiuni, Comitetul de Selecţie analizează listele proiectelor eligibile care au îndeplinit punctajul minim, pentru măsurile care prevăd acest lucru şi procedează astfel: selecţia se face în ordinea descrescătoare a punctajului de selecţie.

În cazul proiectelor cu acelaşi punctaj, pentru măsurile de servicii, investiții sau mixte (servicii și investiții) finanțate prin Strategia de Dezvoltare Locală a GAL Podu Inalt Vaslui, departajarea acestora se face în funcţie criteriile de departajare specifice fiecarei masuri.

Pentru Măsurile cu sprijin forfetar din Strategia de Dezvoltare Locală a GAL Podu Inalt Vaslui, departajarea se va face conform Criteriilor de selectie.

Evaluarea criteriilor de selecţie se face numai în baza documentelor depuse odată cu Cererea de finanțare.

După încheierea procesului de evaluare şi selecţie Comitetul de Selecţie a Proiectelor va emite un Raport de Selecție(intermediar sau final) , în care vor fi înscrise proiectele retrase, neeligibile, eligibile neselectate şi eligibile selectate, valoarea acestora, numele solicitanţilor, iar pentru proiectele eligibile punctajul obţinut pentru fiecare criteriu de selecţie.

Raportul de Selecţie (intermediar sau final) va fi semnat de toţi membrii prezenţi ai Comitetului de Selecţie a Proiectelor care au participat la evaluare, de catre reprezentantul CDRJ care participă ca observator la procesul de selecţie, va fi avizat de către reprezentantul legal sau altă persoană desemnată de Consiliul Director al asociației.

GAL poate exclude din flux etapa de raport intermediar si perioada de primire a contestatiilor si poate sa elaboreze direct Raportul de Selectie Final in situatia in care nu exista proiecte eligibile si neselectate, deci cand valoarea totala a proiectelor eligibile este mai mica sau egala cu alocarea financiara a apelului de selectie si cand nu exista conditii care sa conduca la contestarea rezultatului procesului de evaluare si selectie.



GAL Podu Inalt Vaslui va înştiinţa solicitanţii asupra rezultatelor procesului de evaluare şi selecţie prin publicarea pe pagina proprie de web a Raportului de Selecție şi prin afişarea la sediul GAL.

Notificările vor fi transmise de GAL Podu Inalt Vaslui cu confirmare de primire din partea solicitanților.

Notificările transmise solicitanţilor trebuie să conţină motivele pentru care proiectele nu au fost selectate – se vor menţiona criteriile de eligibilitate care nu au fost îndeplinite sau punctajul obţinut pentru fiecare criteriu de selecţie – precum şi perioada de depunere şi soluţionare a contestaţiilor.

Beneficiarii care au fost notificaţi de faptul că proiectele lor au fost declarate neeligibile ori nu au fost selectate pot depune contestaţii la sediul GAL. Contestațiile primite vor fi analizate de Comisia de Soluționare a Contestațiilor.

După încheierea acestui proces, Comitetul de Selecție va întocmi Raportul de selecție final, publicat pe pagina web și afișat la sediul GAL Podu Inalt Vaslui.

GAL Podu Inalt Vaslui va publica Raportul de Selecţie final pe pagina de web proprie - www.galpoduinalt.ro.ro cel târziu în ziua următoare finalizării aprobării Raportului de Selecţie.

A doua zi (lucrătoare) de la aprobarea Raportului de Selecţie, GAL Podu Inalt Vaslui va notifica solicitanții în scris, prin email cu confirmare de primire, asupra rezultatelor procesului de evaluare şi selecţie.

În maximum 15 zile lucratoare de la publicarea raportului final de selecție, cererile de finanțare selectate, care corespund obiectivelor din SDL, se vor depune la AFIR în vederea verificării de conformitate și eligibilitate.

1. **PROCEDURA DE SELECȚIONARE A CONTESTAȚIILOR**

**6.1. CONTESTATII LA EVALUREA ELIGIBILITATII PROIECTULUI**

În baza Raportului de evaluare avizat şi aprobat de Reprezentantul legal al GAL Podu Inalt Vaslui, în ziua publicării pe site-ul GAL Podu Inalt Vaslui [www.galpoduinalt.ro](http://www.galpoduinalt.ro) , GAL Podu Inalt Vaslui notifică aplicanţii cu privire la rezultatul evaluării proiectului şi la modalitatea de depunere a contestaţiilor de către aplicantii nemulţumiţi de rezultatul evaluării, la neeligibilitatea proiectului.

**Soluţionarea contestaţiilor**

Contestaţiile privind rezultatele evaluării proiectelor privind eligibilitatea rezultate ca urmare a aplicării procesului de evaluare vor fi depuse în termen de 5 zile lucrătoare de la primirea notificării la sediul GAL Podu Inalt Vaslui.

Vor fi considerate contestaţii şi analizate în baza prezentei proceduri doar acele solicitări care contestă elemente legate de eligibilitatea proiectului depus, valoarea proiectului declarată eligibilă/valoarea sau intensitatea sprijinului public acordat pentru proiectul depus, componenta financiară dominantă.

Analizarea contestatiei privind eligibilitatea proiectelor si întocmirea raportului privind contestatia vor fi efectuate de Comisia de Contestatii, care admite sau respinge contestația. În cazul în care contestația este admisă se vor desemna alti doi experti evaluatori pentru reevaluarea dosarului. Dupa reevaluare beneficiarul este notificat asupra rezultatului reevaluării.

Termenul de instrumentare a tuturor contestaţiilor depuse este de maxim 5 zile de la expirarea termenului maxim de depunere a contestaţiilor, şi poate fi prelungit.

In urma analizei pentru fiecare contestatie, se întocmeste Raportul asupra contestatiei care contine Contestatia însotită de documentele depuse de solicitant. Raportul asupra contestatiei propune admiterea, admiterea partiala sau respingerea contestatiei si este întocmit de Comisia de Contestatii, aprobat de Reprezentatntul legal al GAL Podu Inalt Vaslui. Raportul de contestatie va avea o singura rezolutie: admis sau respins. Daca solutia propusa in urma reevaluării proiectului contestat diferă de cea din Raportul de evaluare a eligibilitătii, se vor întocmi fise de verificare refacute.

După întocmirea și publicarea raportului de contestaţie se notifică solicitanţii prin documentul de notificare.

Dacă pe parcursul desfăşurării procesului de evaluare, precum şi de soluţionare a contestaţiilor se constată greşeli de orice natură, GAL Podu Inalt Vaslui are obligaţia de a cerceta cauzele producerii acestora, de a identifica persoanele culpabile şi de a dispune măsurile administrative corespunzătoare.

**6.2. CONTESTATII DUPĂ SELECTIE**

Vor fi considerate contestaţii şi analizate în baza prezentei proceduri doar acele solicitări care contestă elemente legate de criteriile de selectie a proiectului depus, valoarea proiectului declarată eligibilă/valoarea sau intensitatea sprijinului public acordat pentru proiectul depus.

Contestaţiile privind rezultatele SELECTIEI proiectelor ca urmare a aplicării procesului de selectie vor fi depuse la sediul Grupului de Acţiune Locală în termen de 5 zile lucrătoare de la primirea notificării.

Regulamentul de functionare a Comisiei de Contestatii: persoane care a luat parte la selectia unui proiect nu poate face parte din componenta Comisei de Contestatii, care rezolvă contestatia depusă în legătură cu acel proiect.

**Soluţionarea contestaţiilor**

Contestaţiile privind rezultatele selectiei proiectelor ca urmare a aplicării procesului de selectie vor fi depuse la sediul Grupului de Acţiune Locală în termen de 5 zile lucrătoare de la primirea notificării/publicării rezultatelor selectiei pe site-ul GAL [www.galpoduinalt.ro](http://www.galpoduinalt.ro).

Vor fi considerate contestaţii şi analizate în baza prezentei proceduri doar acele solicitări care contestă selectia proiectului depus.

Analiza contestaţiilor privind eligibilitatea proiectelor se va face de către Comisia de Contestatii. Termenul de instrumentare a tuturor contestaţiilor depuse este de maxim 5 zile de la expirarea termenului maxim de depunere a contestaţiilor, şi poate fi prelungit.

Analizarea contestatiei si întocmirea raportului privind contestatia vor fi efectuate Comisia de Contestatii.

In urma analizei pentru fiecare contestatie, se întocmeste Raportul asupra contestatiei care contine Contestatia însotită de documentele depuse de solicitant. Raportul asupra contestatiei propune admiterea, admiterea partială sau respingerea contestatiei si este aprobat de Preşedintele GAL. Dacă solutia propusa în urma reevaluării proiectului contestat diferă de cea din Raportul de selectie, se vor întocmi fise *de verificare refăcute.*

După întocmirea si publicarea raportului de contestaţie se notifică solicitanţii prin documentul de notificare.

Dacă pe parcursul desfăşurării procesului de evaluare, precum şi de soluţionare a contestaţiilor se constată greşeli de orice natură, GAL Podu Inalt Vaslui are obligaţia de a cerceta cauzele producerii acestora, de a identifica persoanele culpabile şi de a dispune măsurile administrative corespunzătoare.

Daca în urma contestatiilor intervin modificări în Raportul de Selectie, se va întocmi un nou Raport de Selectie cu datele modificate si definitive.

După aparitia pe site-ul GAL a Raportului de Solutionare a Contestatiilor si a Raportului de Selectie Definitiv (rectificat) nu se admit CONTESTATII.

Termenele privind procedura de verificare a eligibilitătii, selectiei precum si perioadele contestatiilor, rezolvarea contestatiilor, publicarea Rapoartelor de Evaluare si Rapoartelor de Selectie se hotărăsc si se publică de către GAL Podu Inalt Vaslui în anuntul de deschidere a sesiunii de depunere a proiectelor, separat pentru fiecare sesiune.

**7. TRANSMITEREA PROIECTELOR SPRE EVALUARE LA AFIR**

Toate proiectele selectate de către GAL, indiferent de specificul acestora, vor fi depuse de către un angajat al GAL Podu Inalt Vaslui la OJFIR/CRFIR pe raza căruia se vor desfășura activitățile proiectului. Angajatul GAL poate fi împuternicit – mandatat - de către solicitantul de finanțare prin Măsura 19.2 și va semna de luare la cunoștință pe Fișa de conformitate inițială, la sediul OJFIR/CRFIR.

Proiectul întocmit de solicitant, selectat la nivelul GAL Podu Inalt Vaslui și depus la OJFIR/CRFIR, trebuie să îndeplinească cerințele de conformitate și eligibilitate specifice fiecărei măsuri din SDL GAL Podu Inalt Vaslui în care se încadrează.

Cererea de Finanțare se depune într-un exemplar original și în format electronic (CD) la expertul Serviciului Verificare Cereri de Finanţare (SVCF) din cadrul OJFIR/CRFIR, împreună cu documentele originale (pentru care a ataşat copii). Fiecare exemplar va conţine Cererea de Finanțare corect completată şi anexele tehnice şi administrative ale acesteia. Dosarul Cererii de Finanţare conţine Cererea de Finanţare însoţită de anexele tehnice şi administrative conform listei documentelor, legate într-un singur dosar, astfel încât să nu permită detaşarea şi/ sau înlocuirea documentelor.

Cererea de Finanțare trebuie să fie însoțită în mod obligatoriu de:

- Fișa de verificare a conformității, întocmită de GAL Podu Inalt Vaslui (formular propriu).

- Fișa de verificare a eligibilității, întocmită de GAL Podu Inalt Vaslui (formular propriu).

- Fișa de verificare a criteriilor de selecție, întocmită de GAL Podu Inalt Vaslui (formular propriu).

- Raportul de selecție, întocmit de GAL Podu Inalt Vaslui (formular propriu).

- Copii ale declarațiilor persoanelor implicate în procesul de evaluare și selecție de la nivelul GAL Podu Inalt Vaslui, privind evitarea conflictului de interese (formular propriu).

La depunerea proiectului la OJFIR trebuie să fie prezenți solicitantul sau un reprezentant al GAL Podu Inalt Vaslui mandatat de catre solicitant in cazul în care solicitantul dorește angajatul GAL Podu Inalt Vaslui să depună proiectul.

Primirea, acceptarea/neacceptarea, verificarea conformităţii şi înregistrarea Cererii de Finanţare se realizează conform indicaţiilor şi termenelor de întocmire/transmitere prevăzute în Manualul de procedură de evaluare la nivelul AFIR.